ร้านนี้อยู่ที่ถนนสายเอเชียค่ะ ช่วงขาเข้ากรุงเทพ ตรงที่กลับรถอันสุดท้ายก่อนสุดถนนสายเอเชีย ร้านออกแนวไม้ๆ ต้นไม้เยอะ ยุงจึงเยอะ
วันที่เราไปไม่มีคนเลยค่ะมีเราโต๊ะเดียว การบริการจึงดีมาก พนักงาน3-4รุมให้บริการ
เมนูที่ทาน
-กุ้งหล่น,ปูหล่น อร่อยมากค่ะ อาม่าเราชอบมาก พอปูหล่นหมดสั่งกุ้งหล่นต่อทันทีเลย รสชาติหวานๆนำ ตามด้วยเค็มมัน
-สลัดกุ้งทอด อร่อยดีค่ะ น้ำสลัดเครื่องอยู่ทั่วตัวกุ้ง เปรี้ยวหวานดี
-ปลากระพงทอดน้ำปลา พอใช้ได้ค่ะ คล้ายปลาทอดจิ้มซีฟู้ดมากกว่า
-ลูกชิ้นปลากรายผัดฉ่า อร่อยจัดจ้านมากค่ะ ที่นี่ใช้ลูกชิ้นปลากรายแท้ เนื้อเหนียวเด้งมาก ผัดมาแซ๊บสุดๆ
-ซี่โครงหมูเหล้าแดง ถ้าเป็นไก่น่าจะอร่อยกว่านี้ค่ะ ตัวหมูเหนียวไปจนต้องคายทิ้ง น้ำราดอร่อยมาก (เลยเอามาราดปลา5555)
-ปลาหมึกผัดพริกเผา อร่อยดีค่ะ ปลาหมึกสด ผัดมารสชาติดีเลย